stanford-oval/wikipedia huggingface dataset:
FIA World Endurance Championship -kausi 2014

FIA World Endurance Championship -kausi 2014 oli FIA WEC -maailmanmestaruussarjan kolmas kausi. Kausi alkoi 20. huhtikuuta Englannin Silverstonessa ja päättyi 30. marraskuuta Brasilian São Paulon radalla.
GTE Pro -luokan mestaruuden voittivat Toni Vilander ja Gianmaria Bruni AF Corse -tallissa.
Kaudella Le Mans Prototype 1 (LMP1) -luokka jaettiin kahdeksi: 1-Hybrid (LMP1-H) ja 1-Lightweight (LMP1-L), joista jälkimmäinen oli tarkoitettu yksityistalleille ilman hybridijärjestelmiä. Muut luokat olivat LMP2, LMGTE Pro ja LMGTE Am.
Kilpailukalenteri

| Nro | Kilpailu | Rata | Sijainti | Päivämäärä |
| --- | --- | --- | --- | --- |
| 1 | Silverstonen 6 tunnin ajo |  Silverstone Circuit | Silverstone, Englanti | 20. huhtikuuta |
| 2 | Span 6 tunnin ajo |  Circuit de Spa-Francorchamps | Spa, Belgia | 3. toukokuuta |
| 3 | Le Mansin 24 tunnin ajo |  Circuit de la Sarthe | Le Mans, Ranska | 14–15. kesäkuuta |
| 4 | Circuit of the Americasin 6 tunnin ajo |  Circuit of the Americas | Austin, Yhdysvallat | 20. syyskuuta |
| 5 | Fujin 6 tunnin ajo |  Fuji Speedway | Oyama, Japani | 12. lokakuuta |
| 6 | Shanghain 6 tunnin ajo |  Shanghai International Circuit | Shanghai, Kiina | 2. marraskuuta |
| 7 | Bahrainin 6 tunnin ajo |  Bahrain International Circuit | Sakhir, Bahrain | 15. marraskuuta |
| 8 | São Paulon 6 tunnin ajo |  Autódromo José Carlos Pace | São Paulo, Brasilia | 30. marraskuuta |
Salmin ortodoksinen kirkko

Pyhän Nikolauksen kirkko 1930-luvulla
Pyhän Nikolauksen kirkko. Kuva vuodelta 2011.
Salmin ortodoksinen kirkko eli Pyhän Nikolauksen kirkko on raunioitunut ortodoksinen kirkko Salmissa Karjalan tasavallassa Venäjällä. Ennen alueen luovuttamista Neuvostoliitolle kirkko sijaitsi Viipurin läänin Salmin kunnassa. Kirkko rakennettiin vuonna 1825, ja se vaurioitui pahoin talvi- ja jatkosodan aikana.
Kirkon kunnostus on alkamassa, ja sille on jo järjestynyt rahoitustakin vuonna 2017. Vapaaehtoiset ovat siivonneet kirkkoa. Edellisen kerran korjausta yritettiin 1990-luvulla, mutta työ pysähtyi kirkoneteiseen. Kirkon ulkopuolella on rikotut hautakivet, jotka ovat merkanneet kauppias Wasili Hosainoffin ja hänen vaimonsa Marfa Hosainoffin hautaa.
Ford Focus RS WRC 08

| Ford Focus RS WRC 08 |
| --- | --- |
 François Duval Katalonian rallissa 2008.
Yleiset tiedot
Luokka:  World Rally Car
Talli:   Ford  M-Sport  Munchi’s
Teknisiä tietoja
Renkaat:  P Pirelli
Kilpailuhistoria
Debyytti:  Saksan ralli 2008
Voittoja:  1
Palkintosijoja:  14
Ford Focus RS WRC 08 on Fordin ralliauto, joka teki debyyttinsä Saksan MM-rallissa kaudella 2008. Autolla voitettiin vain yksi ralli Mikko Hirvosen ajamana Japanissa 2008.
Aiheesta muualla

Kuvia tai muita tiedostoja aiheesta Ford Focus RS WRC 08 Wikimedia Commonsissa
Ford Focus RS WRC 08 Juwra.com
Rovolon

| Rovolon |
| --- | --- |

 Rovolon
 Koordinaatit: 45°21′0″N, 11°40′0″E 
Valtio:  Italia
Alue:  Veneto
Maakunta:  Padova
Hallinto:  
 – Pormestari:  Francesco Baldan
Pinta-ala:  
 – Kokonaispinta-ala:  27,56 km²
Korkeus:  18 m
Väkiluku (31.12.2015):  4 970
 – Väestötiheys:  180 as./km²
Aikavyöhyke:  UTC+1
 – Kesäaika:  UTC+2
Postinumero:  35030
Suuntanumero(t):  049
 
 www.comune.rovolon.pd.it 
Infobox OKVirheellinen NIMI-arvo: 
Rovolon on kunta Koillis-Italiassa Veneton alueella Padovan maakunnassa. Kunta sijaitsee noin 15 kilometriä Padovasta lounaaseen. Kunnassa asuu noin 5 000 ihmistä. Sen pinta-ala on 27,56 km2. Väestötiheys on 180 asukasta/km2 (2015).
Rovolonin kuntaan kuuluu neljä kylää: Bastia, jossa sijaitsee kunnan virastotalo, Carbonara, Lovolo ja Rovolon.
Rovolonin naapurikunnat ovat Albettone (VI), Barbarano Vicentino (VI), Cervarese Santa Croce, Montegaldella (VI), Mossano (VI), Nanto (VI), Teolo ja Vo’.
Salmion kartano

Salmion kartano sijaitsee Lopella Salonkylässä. Salmion tila erotettiin Salon kartanosta 1800-luvun keskivaiheilla, kun Johan August Lindberg osti kolmanneksen Salon kartanon säteritilasta. Lindberg rakensi oman perheensä käyttöön Salmion kartanon nykyiset rakennukset vuosina 1860 -1875.
Puinen päärakennus on vuodelta 1870. Sitä korjattiin vuonna 1936 klassisistiseen ulkoasuun. Pihapiirissä on toinen vanha asuinrakennus sekä ulkorakennus, jotka kaikki sijaitsevat Punelian rannalla.
Gambian presidentti

| Gambian tasavallan presidentti |
| --- | --- |
 President of the Republic of the Gambia
 
 
 Nykyinen Adama Barrow 19. tammikuuta 2017 lähtien
Virka-asunto:  State House, Banjul
Kauden pituus:  5 vuotta, uudelleenvalinta mahdollinen
Perustettu:  24. huhtikuuta 1970
Ensimmäinen:  Dawda Jawara
Kotisivut:  Gambian presidentin kotisivut
Gambian tasavallan presidentti (engl. President of the Republic of the Gambia) on sekä Gambian valtionpäämies että hallituksen päämies. Presidentti on myös maan asevoimien ylipäällikkö. Gambian tämänhetkinen presidentti on Adama Barrow.
Gambian valtionpäämiehet > Monarkki

Gambian ollessa Commonwealth realmina Yhdistyneen kuningaskunnan monarkki, joka oli tuolloin kuningatar Elisabet II, toimi maan valtionpäämiehenä.
| Gambian kuningatar> Järjestys | Gambian kuningatar> Kuva | Gambian kuningatar> Nimi | Gambian kuningatar> Virkakausi | Gambian kuningatar> Kuningassuku |
| --- | --- | --- | --- | --- |
| 1. |  | Elisabet II | 18. helmikuuta 1965 – 24. huhtikuuta 1970 | Windsor |
Gambian valtionpäämiehet > Presidentit ja valtionpäämiehet

| Gambian valtionpäämies> Järjestys | Gambian valtionpäämies> Kuva | Gambian valtionpäämies> Nimi | Gambian valtionpäämies> Virkakausi | Gambian valtionpäämies> Puolue |
| --- | --- | --- | --- | --- |
| 1. |  | Dawda Jawara | 24. huhtikuuta 1970 – 22. heinäkuuta 1994 (suistettiin vallasta) | People’s Progressive Party |
| 2. |  | Yahya Jammeh | 22. heinäkuuta 1994 – 18. lokakuuta 1996 | Armed Forces Provisional Ruling Council (sotilasjuntta) |
| (2.) |  | Yahya Jammeh | 18. lokakuuta 1996 – 21. tammikuuta 2017 | Alliance for Patriotic Reorientation and Construction |
| 3. |  | Adama Barrow | 19. tammikuuta 2017 – | United Democratic Party |
Saipa

Saipa tarkoittaa seuraavia asioita:
Saimaan Pallo (SaiPa), suomalainen jääkiekkoseura
Saimaan Pallo Salibandy (SaiPa Salibandy), suomalainen salibandyseura
SAIPA, iranilainen autonvalmistaja
Saipa FC, iranilainen jalkapalloseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saipa”, voi hakea sivunnimihaulla, laajalla sivunnimihaulla tai tekstihaulla.
Saintéloc Racing

Saintéloc Racing -tallin auto 24H Series -sarjassa vuonna 2022.
Saintéloc Racing on ranskalainen autourheilutalli. Talli on perustettu vuonna 2004. Sillä ajetaan muun muassa World Rally Championship-2, GT World Challenge Europe ja GT4 European Series -sarjoja. Talli kilpailee myös formulaluokissa kuten Formula Regional European Championship, Espanjan Formula 4 ja Formula 4 UAE -sarjoissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Saintéloc Racing
Evronit

Evronit (engl. Evronians, ital. Evroniani) ovat fiktiivinen sotaisien avaruusolioiden rotu, joka esiintyy Disneyn sarjakuviin kuuluvassa Taikaviitta 2000 -albumisarjassa. Evronit ovat Taikaviitan arkkivihollisia, ja asuvat avaruusalusplaneetta Evronilla.
Perustiedot > Ulkonäkö

Evronit ovat kooltaan hieman Disneyn sarjakuvissa seikkailevia ankkoja pidempiä. Ne muistuttavat ulkomuodoltaan paljolti ankkoja, mutta niiden ruumiinrakenne on atleettisempi. Evronien jalat ovat pitkät ja hoikat ja ylävartalo usein hieman eteenpäin kaartuva. Niillä on pitkä nokka, kuten Disney-sarjakuvien ankoilla, hampaat ja vaaleansiniset silmät joissa ei ole pupilleja. Evroneilla on violetti nahka, mutta heillä kastijärjestyksestä riippuen saattaa olla päällään erivärisiä pukuja. Korkeammassa asemassa olevien Evronien puvun väri voi olla musta tai punainen.
Perustiedot > Ravinto ja säästöliekit

Evronit elävät muilta elämänmuodoilta varastetuilla tunne- ja aivoenergialla. Heillä on evronaseet, eli sädepyssyt, joiden avulla he voivat imeä tunteet pois elävältä olennolta osittain tai kokonaan, tehden uhreistaan tunteettomia orjia, säästöliekkejä. Evroneilla on harteillaan säiliöt, jonne imetty tunne-energia varastoituu. Säästöliekkien työkelpoisuus riippuu paljolti siitä, kuinka paljon tunteita ja älyä uhrilta on imetty. Tyystin tyhjästä säästöliekistä ei ole monimutkaisiin, pulmanratkaisua vaativiin töihin. Tällaisten säästöliekkien älykkyys ei riitä puhumiseen, mutta miedon säästöliekityksen saaneet uhrit osaavat vielä puhua. Säästöliekitys on mahdollista peruuttaa Xerbalaisten keksimillä palautuskammioilla. Evroneilla on kuitenkin käytössään tavallisen evronaseen lisäksi myös Evronvaac-käsittely, joka tyhjentää uhrin peruuttamattomasti.
Perustiedot > Yhteiskunta

Evronien yhteiskuntajärjestelmä on puhtaasti hierarkkinen, ja jakautunut kahteen lohkoon, sotureihin ja tieteilijöihin. Yksittäisen Evronin älykkyys riippuu hyvin pitkälti siitä, mihin kastiin tämä on syntynyt. Evroneita johtaa sotaisa ja julma keisari Evron. Keisari on kastijärjestelmässä ylimmällä tasolla, minkä jälkeen tulee keisarin apuna toimiva keisarillinen neuvosto, jonka 111 jäsentä koostuvat erittäin korkea-arvoisista ja älykkäistä Evroneista. Keisarillisen neuvoston kohdalla kastijärjestelmä jakautuu sotureihin ja tieteilijöihin. Sotureista alaspäin olevat arvot ovat kenraalit, upseerit, soturit ja parveilijat. Tieteilijöiden arvot ovat heimopäälliköt, tieteilijät, teknikot ja parveilijat. Kastijaossa alimmaisena ovat säästöliekit, eli Evronien orjuuttamat toisilta planeetoilta kotoisin olevat asukkaat.
Perustiedot > Biologia

Evroneilla ei ole sukupuolta, sillä ne syntyvät itiöistä. Itiöt kylvää maahan sitä varten suunniteltu avaruusalus, ja itiöstä syntyy Evroni, joka kasvaa täysikasvuiseksi. Evroneilla on äärimmäisen vaaran uhatessa kyky muuttaa itsensä takaisin itiötasolle, ja kasvaa uudelleen luonnollisesti, tai teknologisesti nopeuttaen. Jotkut ylemmän kastin Evronit myös rankaisevat alempiarvoisia lajitovereitaan muuttamalla nämä itiöksi.
Kuuluisia Evroneita > Evron

Evron oli muinainen, mahtava, kaksipäinen avaruusolio, joka perusti evronien imperiumin. Kaikki olemassa olevat evronit ovat hänen jälkeläisiään. Evron oli julma, kostonhimoinen, häikäilemätön ja despoottinen, ja hänen sanotaan aiheuttaen suurta kauhua ympäri universumia, minkä vuoksi evronit ovat pelätty vastus nykypäivänäkin. Evronien kotiplaneetta Evron on nimetty hänen mukaansa. Taikaviitta-sarjakuvissa nähty keisari on ensimmäisen keisarin jälkeläinen, Evron Yhdestoista VI. Ensimmäinen keisari ei ole kertaakaan esiintynyt sarjassa, mutta Taikaviitta-lehden numerossa 1. Evronien hyökkäys, sanotaan seuraavalla tavalla: "Aikojen alussa Evron oli mahtava muukalaissoturi, kuolematon, tuhatvuotinen olento. Rajattomien voimiensa tunnossa hän on ottanut johtaakseen kokonaisen heimon, evronien valloittajakansan, jonka yhteiskuntarakenne on monimutkainen."
Kuuluisia Evroneita > Evron Yhdestoista VI

Evron Yhdestoista VI on ensimmäisen keisari Evron ensimmäisen jälkeläinen. Evron on nähty myös Taikaviitta 2000-albumisarjan suomessa julkaistuissa numeroissa. Hänellä on erityisen korkean asemansa vuoksi punainen asu, sekä kaksi päätä, joista toisella on silmät ja toinen puhuu. Puhuva pää on Evronin muussa vartalossa kiinni "hännällä", ja se kiemurtelee Evronin vartalon ympärillä käärmeen lailla. Evron oletettavasti kuoli albumisarjan 37. osassa (suomessa nro 3/2000) kun Evronien planeettaa tuhottiin.
Kuuluisia Evroneita > Gorthan

Gorthan on korkea-arvoinen tiedemies, jolla on myös kenraalin arvonimi. Hänellä on intohimoinen kiinnostus maan sivilisaatiota kohtaan. Hän opiskelee maapallon asukkaiden kulttuuria, ja Shakespeare on hänen lempikirjailijansa. Gorthanilla on yllään evrontiedemiehen asu, jota koristaa reunoilta kuvioitu viitta. Gorthanin päästä roikkuu myös useita, hiuksia muistuttavia tuntemattomia ketjuja. Gorthan johti Evronien hyökkäystä planeetta Xerballe, joka nähtiin Taikaviitta 2000-sarjan numerossa 1/99. Tarkempi kuvaus Xerban hyökkäyksen tapahtumista on esitetty suomessa julkaisemattomassa erikoisalbumissa "La Fine Del Mondo" ("Maailmanloppu"). Gorthan ei ole kertaakaan esiintynyt suomessa julkaistuissa Taikaviitta-lehdissä, ja hänen lopullinen kohtalonsa on tuntematon.
Kuuluisia Evroneita > Zondag

Zondag on evronkenraali, jolla on kauttaaltaan musta puku, sekä musta, käärmemäinen keisarin häntää muistuttava häntä, jossa ei kuitenkaan ole puhuvaa päätä, toisin kuin keisarilla. Zondag on toistuvasti nähty kenraali Zosterin aisaparina. Zondag johti Venuksen kiertoradalla sijaitsevaa taistelualusta, jossa hän teki kenraali Zosterin kanssa kokeita maapallolta kaapatulla Konrad Kiivillä. Heidän kokeenaan oli saada ihmisten negatiivisesta tunne-energiasta uusi energianlähde. Zondag oli avaruusaluksessaan tämän tuhoutuessa, mutta selvisi siitä muuttamalla itsensä hetkeä ennen tuhoa takaisin itiötasolle ja syntymällä uudestaan. Zondagin lopullisesta kohtalosta ei ole tietoa. Zondag ei ole kertaakaan esiintynyt suomessa julkaistuissa Taikaviitta-lehdissä, mutta hän esiintyy Disney's Donald Duck PK -videopelissä Zosterin kanssa, ja on kyseisen pelin loppuvastus.
Kuuluisia Evroneita > Zoster

Arkkiatri Zoster on kenraalin ja arkkiatrin arvonimeä kantava tieteilijä. Hänen elämäntyönään on saada ihmisten negatiivisista tunteista uusi energianlähde. Zoster oli myös venusta kiertävässä aluksessa sen tuhoutuessa, mutta Zondagin tavoin onnistui muuttamaan itsensä takaisin itiötasolle, ja syntymällä uudelleen. Zoster oli yksi harvoista evroneista, joiden tiedetään jääneen eloon planeetta Evronin tuhon jälkeen. Zosterin kuultua planeettansa tuhosta, hän yritti kostaa Taikaviitalle apunaan palkkasotureita, ja onnistui saamaan haltuunsa keinon, jolla tohtori Xado muuttui energiaolento Xadhumiksi. Aurinkokunnasta saatu energia apunaan Zoster muutti itsensä valtavaksi yliolennoksi, mutta koska hän ei kyennyt käsittelemään valtansa voimaa, hänen supervoimansa hiipuivat murentaen Zosterin tomuksi, surmaten tämän lopullisesti. Tämä tapahtui Taikaviitta-lehden numerossa 46, joka on suomessa numero 12/2000, Varjojen mailta, viimeinen suomessa julkaistu numero. Tämän lisäksi hän on esiintynyt Zondagin kanssa myös suomessakin myydyssä Disney's Donald Duck PK -videopelissä välivastuksena.
Kuuluisia Evroneita > Zotnam

Zotnam on korkea-arvoinen evroni, jonka ulkomuoto on keisariin verrattuna identtinen. Erona on se, että Zotnam on ruumiinrakenteeltaan paljon heiveröisempi. Zotnamin lisäksi ainoa yksittäinen evroni, jonka ulkonäkö on identtinen keisariin nähden, on amiraali Rradokon, joka on nähty numerossa 8, Silicio. (ei julkaistu suomessa) Myös Zotnamilla on punainen asu ja kaksi päätä. Zotnamin todellista arvoa ei ole albumisarjassa paljastettu, mutta hänen alamaisensa puhuttelevat häntä nimellä "ylevimmistä ylin". Taikaviitta 2000-sarjan yksi pääkirjoittajista, Alessandro Sisti mainitsee eräässä italiankielisessä Taikaviitta-kirjassa julkaistussa artikkelissa, että Zotnam on yksi keisarillisen neuvoston 111 jäsenestä. Zotnamin luonne on ailahtelevainen ja raivokas, ja hän saattaa raivoissaan sädettää toista alempiarvoista evronia, mikäli ei vaikkapa pidä tämän ideasta. Zotnamin kohtalo ja nykyinen olinpaikka on tuntematon.
Esiintymiset

Evronit ovat esiintyneet ensimmäisen kerran italialaisessa Paperinik New Adventures -sarjassa, jota on suomessa julkaistu 14 numeroa nimellä Taikaviitta 2000/Taikaviitta. Tämän jälkeen he esiintyivät PK-PiKappa -albumisarjassa, jota ei ole suomessa julkaistu. PiKappa-sarja oli uudelleenkirjoitettu versio Taikaviitta 2000-sarjasta. Evronit esiintyvät myös albumisarjasta kehitetyssä pelissä Disney's Donald Duck PK, ja ovat kyseisessä pelissä Taikaviitan perusvihollisia. Tämän lisäksi Evronit on nähty USA:ssa julkaistussa The Secret Origin of The Duck Avenger -sarjakuvassa. Sarjakuva oli yritys tuoda Taikaviitta yhdysvaltalaisen yleisön keskuuteen, ja siinä Taikaviitan syntytarina oli kirjoitettu kokonaan uudelleen. Sarjakuvassa Evronit oli nimetty uudelleen Zondarrialaisiksi, mutta muuten muistuttivat täysin evroneja. Sarjakuvassa esiintyneen Zosterin nimeä ei oltu muutettu.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Evroniani
Käännös suomeksi
Finlay

Finlay voi tarkoittaa seuraavia:
Henkilöitä

Dave Finlay (s. 1958), pohjoisirlantilainen showpainija
Don Finlay (1909–1970), brittiläinen pika-aitajuoksija ja ilmavoimien upseeri
George Finlay (1799–1875), skotlantilainen historiantutkija ja filhelleeni
Mervyn Finlay (1925–2014), australialainen tuomari, soutaja ja olympiamitalisti
Peter Finlay, DBC Pierre (s. 1961), australialainen kirjailija
Robert Finlay (1719–1789), ruotsalainen liikemies ja ruukinpatruuna, kauppaneuvos
Muita merkityksiä

Finlay, joki Brittiläisessä Kolumbiassa Kanadassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Finlay”, voi hakea sivunnimihaulla, laajalla sivunnimihaulla tai tekstihaulla.
Salibandyn Euroopan cup 1994

| --- | --- |
European Cup 1994
Joukkueet: Miehet: 8 Naiset: 6
Isäntämaa:  Sveitsi
Kaupungit: Chur
Ajankohta: 27.–30. joulukuuta 1994
Miehet
 Kultaa:  Balrog
 Hopeaa:  Fornudden
 Pronssia:  Josba
Naiset
 Kultaa:  Sjöstad
 Hopeaa:  VK Rasket
 Pronssia:  HC Rychenberg
  ← 1993 :  1995 →  
Euroopan cup 1994 oli järjestyksessään toinen salibandyn seurajoukkueiden Euroopan-mestaruusturnaus. Se järjestettiin joulukuussa 1994 Sveitsissä. Naisten ja miesten cup järjestettiin ensimmäistä kertaa yhdessä.
Miehissä cupin voiton uusi edellisvuoden mestari Balrog IK. Naisten cupin mestaruuden voitti Sjöstad IF, joka voitti finaalissa hallitsevan mestarin VK Rasketin 3–2.
SaiPa Salibandy

SaiPa Salibandy on lappeenrantalainen vuonna 2020 perustettu salibandyseura, jonka edustusjoukkueet pelaavat kaudesta 2020–2021 alkaen miesten Divarissa ja naisten F-liigassa.
Seura muodostettiin, kun NST ja Pontuksen Nouseva Voima (PoNoVo) yhdistyivät. Yhdistymisprosessi aloitettiin keväällä 2019, ja joulukuussa 2019 tiedotettiin alkuvuodesta 2020 perustettavan uuden seuran toimivan jääkiekosta tunnetun Saimaan Pallon (SaiPa) nimen ja brändin alla. NST:llä ja PoNoVolla oli lokakuussa 2019 yhteensä 840 rekisteröityä pelaajaa ja harrastajaa. 14. helmikuuta 2020 järjestäytyneen uuden seuran hallituksen ensimmäiseksi puheenjohtaksi valittiin Ding Ma. Saimaan Pallo Salibandy ry on rekisteröity 31. maaliskuuta 2020.
Aiheesta muualla

SaiPa Salibandy
Salibandyn Euroopan cup 1995

| --- | --- |
European Cup 1995
Joukkueet: Miehet: 8 Naiset: 8
Isäntämaa:  Ruotsi
Kaupungit: Karlstad
Ajankohta: 27.–30. joulukuuta 1995
Miehet
 Kultaa:  Kista
 Hopeaa:  Balrog
 Pronssia:  SSV
Naiset
 Kultaa:  Sjöstad
 Hopeaa:  Lockerud
 Pronssia:  HC Rychenberg
  ← 1994 :  1996 →  
Euroopan cup 1995 oli järjestyksessään kolmas salibandyn seurajoukkueiden Euroopan-mestaruusturnaus. Se järjestettiin Karlstadissa, Ruotsissa 27.–30. joulukuuta 1995. Joukkuemäärää oli tänä vuonna saatu naisissakin nostettua kahdeksaan.
Miesten turnauksen voitti ruotsalainen Kista, joka voitti finaalissa kaksinkertaisen mestarin Balrog IK:n. Naisten mestaruuden voitti edellisvuoden tapaan Sjöstad IF.
Salibandyn Euroopan cup 2003–2004

| --- | --- |
European Cup 2003–2004
Joukkueet: Miehet: 8 (16 karsijasta) Naiset: 8 (10 karsijasta)
Isäntämaa:  Saksa
Kaupungit: Weißenfels, Hohenmölsen, Merseburg
Ajankohta: 8.–11. tammikuuta 2004
Miehet
 Kultaa:  Pixbo
 Hopeaa:  Oilers
 Pronssia:  Haninge
Naiset
 Kultaa:  Classic
 Hopeaa:  Södertälje
 Pronssia:  Dietlikon
  ← 2002–2003 :  2004–2005 →  
Euroopan cup 2003–2004 oli järjestyksessään 11. salibandyn seurajoukkueiden Euroopan-mestaruusturnaus. Se pelattiin Saksassa tammikuussa 2004. Karsintakierros lopputurnaukseen järjestettiin elokuussa 2003 Tšekissä.
Euroopan cupin voitti vuonna 2004 miehissä ruotsalainen Pixbo Wallenstam IBK, joka voitti finaalissa Espoon Oilersin 10–7. Naisten Euroopan cupin voitti suomalainen SC Classic, joka voitti finaalissa Södertäljen 6–3.
Ronco

Ronco voi tarkoittaa ainakin seuraavia:
Ronco Biellese, kunta Italiassa Piemonten alueella olevassa Biellan maakunta
Ronco Canavese, kunta Italiassa Piemonten alueella olevassa Torinon metropolikaupungissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ronco”, voi hakea sivunnimihaulla, laajalla sivunnimihaulla tai tekstihaulla.
Frankie Miller

Francis John “Frankie“ Miller (s. 2. marraskuuta 1949 Glasgow, Skotlanti) on skotlantilainen rocklaulaja-lauluntekijä. Hänen musiikkinsa on tyyliltään pub rockia, rhythm and bluesia ja soulia.
Ura

Frankie Miller syntyi 2. marraskuuta 1949 Glasgow’ssa Skotlannissa. Hän alkoi laulaa paikallisissa yhtyeissä vuonna 1967 ja otti vaikutteita amerikkalaisilta soul-laulajilta. Muutamaa vuotta myöhemmin hän muutti Lontooseen. Siellä Procol Harumin entinen kitaristi Robin Trower otti Millerin vuonna 1971 uuteen yhtyeeseensä nimeltä Jude.
Jude hajosi vuonna 1972 ja Miller jatkoi uraansa pub rock -laulajana. Chrysalis julkaisi hänen esikoisalbuminsa Once in a Blue Moon vuonna 1972. Millerin taustalla soitti Brinsley Schwarz -yhtye. Millerin toisen sooloalbumin High Life (1973) tuotti tunnettu neworleansilainen tuottaja Allen Toussaint. Palattuaan Englantiin Miller kokosi taustayhtyeen, joka sai nimekseen Frankie Miller Band. Tämä kokoonpano soitti Millerin taustalla hänen kolmannella albumillaan The Rock (1975). Millerin seuraava taustayhtye sai nimekseen Full House, ja se soitti Millerin seuraavalla albumilla Full House (1977).
Millerin ensimmäinen top 30 -singlehitti Britanniassa oli “Be Good to Yourself” albumilta Double Trouble (1978). Samana vuonna single “Darlin’” nousi Britannian top-10:een. Millerin kuudes albumi Falling in Love julkaistiin vuonna 1979. Seuraavalla vuosikymmenellä Miller julkaisi albumit Easy Money (1980), Standing on the Edge (1982) ja Dancing in the Rain (1986).
Miller sai vuonna 1994 aivoverenvuodon, joka vei hänet koomaan viideksi kuukaudeksi. Miller toipui niin hyvin että pystyi jälleen kirjoittamaan lauluja, mutta hän ei ole julkaissut enää uusia studioalbumeja.
Diskografia > Studioalbumit

Once in a Blue Moon (1973)
High Life (1974)
The Rock (1975)
Full House (1977)
Double Trouble (1978)
Falling in Love (1979) (Yhdysvalloissa A Perfect Fit)
Easy Money (1980)
Standing on the Edge (1982)
Dancing in the Rain (1985)
Long Way Home (2006, ennen sairastumista äänitetystä materiaalista)
Frankie Miller's Double Take (2016, ennen sairastumista äänitetystä materiaalista)
Diskografia > Livealbumit

BBC Radio 1 Live in Concert (1994)
Rowan Woods

Rowan Woods (s. 1959) on australialainen näyttelijä ja elokuvaohjaaja, jonka töiden joukossa ovat The Boys (1998) ja Little Fish (2005). The Boys toi hänelle Australian elokuvainstituutin palkinnon; lisäksi hän pääsi ehdolle Berliinin elokuvajuhlien Kultaisen karhun saajaksi.
Aiheesta muualla

Rowan Woods Internet Movie Databasessa. (englanniksi)
Gandalf (nimi)

Gandalf on pojille annettava nimi, jota käytetään yleisemmin englanninkielisissä maissa. Se on Suomessa etunimenä harvinainen. Suomessa on ollut kirjoilla vuoden 2012 loppuun alle 30 Gandalfia, joukossa sekä miehiä että naisia. Yleisen käsityksen mukaan J. R. R. Tolkien keksi nimen, mutta itse asiassa se esiintyy yleisesti muinaisnorjalaisessa mytologiassa.
Nimen käyttöyhteyksiä

Gandalf, fiktiivinen henkilö J.R.R. Tolkienin kirjoittamasta Taru sormusten herrasta -trilogiassa
Gandalf Alfgeirsson, Oslonvuonon ympäristössä sijainneen Vingulmarkin kuningas
Gandalf, yhdysvaltalainen psykedeelistä rockia soittanut yhtye ja heidän samanniminen albuminsa vuodelta 1969
Gandalf, suomalainen melodista death metalia soittanut yhtye
Gandalf Technologies Inc, kanadalainen yritys
Aiheesta muualla

BabyNamesWorld: Name: Gandalf